钦定古今图书集成/明伦汇编/家范典/第064卷 > 《答兄平原》陆云
## 钦定古今图书集成/明伦汇编/家范典/第064卷 > 《答兄平原》陆云

“伊我世族，太极降精，昔在上代，轩虞笃生。厥生伊何，
流祚万龄。南岳有神，乃降厥灵，诞锺祖考，彻兹神明。
运步玉衡，仰和太清，宾御四门，旁穆紫庭，紫庭既穆，
威声爰振。厥振伊何，播化殊邻，清风攸被，率土归仁。
彤弧所弯，万里无尘。功昭王府，帝庸厥勋，黄钺授征，
锡命频繁，阚如虣虎，肃兹三军，光若辰跱，亮彼公门仍世上司，芳流庆纯，云和。所产爰育，二昆诞丰。《岐嶷》
夙迈，令闻。《令闻》伊何，休音允臧，先公克构，乃崇斯堂。
耀颖上京，发迹扶桑，戎车出征，时惟鹰扬。鹰扬既昭，
勋庸克迈。天子命我，镇弼于外。在作捍城，以表南裔。
降灾匪蠲，景命颠沛。惟我贤昆，天姿秀生，含奇播殊，
明德惟馨。太阳散气，乃禀厥和，山川“垂度，爰则厥遐。
厥遐伊何？惟光惟大。惟大伊何，如岱如渭，恢此广渊。
廓彼弘懿，洪道惇德。渊哉为器，统我先基。弱冠慷慨，
将弘祖业，实崇奕世。咨予顽蒙，蕞尔弱才。沈耀元渚，
挹庇云淇。陶化靡移，固陋于兹。瞻仰《洪范》，实忝先基。
巍巍先基，重规累构。赫赫重光，遐风激鹫。昔我先公，
爰造斯猷。今我六蔽”，匪崇克扶。悠悠大道，载邈载遐。
洋洋渊源，如海如河。昔我先公，斯纲斯纪。今我末嗣，
乃倾乃圮，世业之颓。自予小子，仰愧灵丘，衔忧没齿，
忧怀惟何，顾景惟尘。峨峨高踪，眇眇𧵍辰。明德继体，
莫非哲人。今我顽鄙，规范靡遵，仍世载德，荒之予身。
莫峻匪岳，有峻斯登。莫高匪云，有高斯陵。矧我成基，
匪克“阶升，元黄长坂。载寐载兴，岂敢惮行，哀此负乘。
芒芒高山，自予颓之。济济德义，匪予怀之。终衔永负，
予其愧而。昔予言旷，氾舟东川，衔忧告辞，挥泪海滨。
羲阳趣驾，炎华电征。自我不见，邈哉八龄。悠思迥望，
寤言通灵。昔我往矣，辰在东嵎。今我于兹，日薄桑榆。
衔艰遘愍，困瘁殷忧。哀矣我世，匪蒙灵休。”开元迄兹，
震兴迭微。弱风隐骇，海水群飞。王旅南征，阐耀灵威。
予昆乃播，爰集朔土。载离永久，其毒太苦。上帝休命，
驾言其归。多我遘愍，振荡朔垂。羁系殊俗，初愿用违。
严驾东征，肃迈林野。夕秣乘马，朝整仆旅。矫矫乘马，
载驱载驰。漫漫长路，或降或阶。晨风夙零，朝不皇饥。
倾景儵坠，夕不存罢。虽有丰草，匪释奔驷，虽有重阴，
匪遑假寐。茕茕仆夫，悠悠遄征。经彼乔木，有鸟嘤鸣，
微物识侪，《矧伊》有情，乐兹棠棣，实欢友生。既至既觐，
滞思旷年，旷年殊域，觐未浃辰。恨其永怀，忧心孔艰。
天地永久，命也难长。生民忽霍，曷去其常。我之既存，
靡绩靡纪。乾坤难并，寂焉其已。生若电激，没若川征。
存愧松柏，“逝惭生灵。匪𠫤性命，实悼徒生。苟克析薪，
岂惮冥冥。瞻企皇极，徼福上天。冀我友生，要期永年。
昔我先公，邦国攸兴。今我家道，绵绵莫承。昔我昆弟，
如鸾如龙。今我友生，凋俊坠雄。家哲永徂，世业长终。
华堂倾构，广宅颓墉。高门降衡，修庭树蓬。感物悲怀，
怆矣其伤。惇仁氾爱，锡予好音。晞光怀宝，焕若”南金；
披华玩藻，灿若翰林。咏彼清声，被之瑟琴。味此殊响，
慰之予心。弘懿忘鄙，命之反复。敢投桃李，以报珠玉。
冀凭光盖，编诸永录。